stanford-oval/wikipedia huggingface dataset:
Fl

Fl tarkoittaa seuraavia:
AirTran Airways, IATA-koodi FL, lentoyhtiö
femtolitra, tunnus fl, tilavuuden yksikkö
filosofian lisensiaatti, FL tai fil. lis., korkeakoulututkinto
flerovium, kemiallinen merkki Fl, alkuaine
Florida, postilyhenne FL, Yhdysvaltain osavaltio
floriini, fl tai ƒ, rahayksikkö
Freie Liste, FL, liechtensteinilainen puolue
La Fanmi Lavalas, FL, haitilainen puolue
lento, fl, englannin sanasta flight, lentokoneen liike ilmassa
Liechtenstein, ajoneuvojen kansallisuustunnus FL, valtio tai muu maantieteellinen alue.
Fela Kuti

| Fela Kuti |
| --- | --- |
 Kuti vuonna 1970
Henkilötiedot
Koko nimi:  Olufela Olusegun Oludotun Ransome-Kuti
Syntynyt: 15. lokakuuta 1938 Abeokuta, Brittiläinen Nigeria
Kuollut: 2. elokuuta 1997 (58 vuotta) Lagos, Nigeria
Ammatti:  laulaja-lauluntekijä, muusikko, aktivisti
Muusikko
Taiteilijanimi:  Fela Kuti Fela Fela Anikulapo Kuti Fela Ransome-Kuti
Aktiivisena:  1958–1997
Tyylilajit:  afrobeat
Soittimet:  saksofoni, koskettimet, trumpetti, kitara, rummut
Yhtyeet:  Africa ’70, Egypt ’80, Koola Lobitos, Nigeria ’70
Levy-yhtiöt:  Barclay / PolyGram, MCA / Universal, Celluloid, EMI Nigeria, JVC, Wrasse, Shanachie, Knitting Factory
Aiheesta muualla
www.felaproject.net
  [ Muokkaa Wikidatassa ] [ ohje ]  
Fela Kuti (oik. Olufela Olusegun Oludotun Ransome-Kuti, 15. lokakuuta 1938 Abeokuta, Brittiläinen Nigeria – 2. elokuuta 1997 Lagos, Nigeria) oli nigerialainen muusikko, säveltäjä, ihmisoikeusaktivisti ja poliittinen toisinajattelija. Muusikkona hän käytti myös taiteilijanimiä Fela, Fela Anikulapo Kuti ja Fela Ransome-Kuti. Hän syntyi Abeokutassa Nigeriassa ja muutti vuonna 1958 Lontooseen opiskelemaan. Vuonna 1963 Kuti muutti takaisin Nigeriaan ja perusti yhtyeen Koola Lobitos. Sen tyylissä oli vaikutteita sekä afrikkalaisesta kansanmusiikista että länsimaisesta populaarimusiikista. Tämä tyyli tunnetaan nykyään nimellä afrobeat. Vuonna 1969 Koola Lobitosin nimi vaihdettiin Nigeria ’70:ksi. Yhtye alkoi jo pian saada suosiota Nigeriassa. Vuonna 1977 julkaistu albumi Zombie sai suosiota myös Nigerian ulkopuolella. Nigeria ’70 hajosi pian, mutta vuonna 1979 Fela Kuti perusti uuden yhtyeen nimeltään Egypt ’80. Egypt 80:sta tuli myöhemmin melko suosittu Nigerian ulkopuolellakin. Fela Kuti kuoli AIDSiin.
Fela Kutin pojista ainakin Femi Kuti ja Seun Kuti ovat myös muusikkoja.
Fela Kutin ja Ginger Bakerin albumi Live! (1971) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Diskografia > Albumit

| 0 | 1 | 2 | 3 | 4 |
| --- | --- | --- | --- | --- |
|  Fela Fela Fela (1969)  Fela’s London Scene (1971)  Why Black Man Dey Suffer (1971)  Live! (1971)  Open & Close (1971)  |  Shakara (1972)  Roforofo Fight (1972)  Afrodisiac (1973)  Gentleman (1973)  Confusion (1975)  |  Expensive Shit (1975)  He Miss Road (1975)  Zombie (1976)  Stalemate (1977)  No Agreement (1977)  |  Sorrow Tears and Blood (1977)  Shuffering and Shmiling (1978)  Black President (1981)  Original Sufferhead (1981)  Unknown Soldier (1981)  |  Army Arrangement (1985)  Beasts of No Nation (1989)  Confusion Break Bones (1990)  The Best Best of Fela Kuti (1999)  The ’69 Los Angeles Sessions (1969 / 2010)  |
Filmografia

Finding Fela (2014)
Fela in Concert (1981)
Music Is the Weapon (1982)
Fela Live! Fela Anikulapo-Kuti and the Egypt ’80 Band (1984)
Fela Kuti: Teacher Don’t Teach Me Nonsense & Berliner Jazztage ’78 (Double Feature) (1984)
Femi Kuti – Live at the Shrine (2005)
Aiheesta muualla

Kuvia tai muita tiedostoja aiheesta Fela Kuti Wikimedia Commonsissa
Leviäkangas, Pekka: Fela Kuti. Libero 2/2010.
FSI

FSI tarkoittaa muun muassa seuraavaa:
Ferrovie dello Stato Italiane (FSI), italialainen rautatieyhtiö
FSI, bensiinimoottorityyppi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FSI”, voi hakea sivunnimihaulla, laajalla sivunnimihaulla tai tekstihaulla.
Fléves

Flévesin saari ja sen oikealla puolella pienempi Flevopoúlan saari.
| --- | --- |
Sijainti:  37°46′05″N, 23°45′40″E, Vári-Voúla-Vouliagméni Itä-Attika, Attika Kreikka
Saariryhmä:  Argo-Saroniset saaret
Vesialue:  Saroninlahti
Pinta-ala:  1,4 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Fléves (kreik. Φλέβες), antiikin Faura (m.kreik. Φαῦρα, lat. Phaura), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Kavoúrin niemen ja Vouliagménin kaupungin edustalla. Saaren pinta-ala on 1,4 neliökilometriä ja se on asumaton (vuonna 2001). Hallinnollisesti Fléves kuuluu Vári-Voúla-Vouliagménin kuntaan, Itä-Attikan alueyksikköön ja Attikan alueeseen.
Käännös suomeksi
Falling Monuments

| Falling Monuments Clandestine Blaze |
| --- | --- | --- |

Studioalbumin tiedot
 Äänitetty : heinä–elokuu 2010
 Julkaistu: 27. joulukuuta 2010
 Formaatti: CD, LP, MCD
 Tyylilaji: black metal
 Kesto: 42.16
 Levy-yhtiö: Northern Heritage
Clandestine Blazen muut julkaisut
| Church of Atrocity 2006 | Falling Monuments 2010 | Harmony of Struggle 2013 |
Falling Monuments on Clandestine Blazen kuudes studioalbumi, joka julkaistiin vuonna 2010 levymerkillä Northern Heritage.
Kappaleet

Unfolding Madness – 6.00
Possession of Nordic Blood – 3.50
Call of the Warrior – 5.45
Melancholy of the Falling Monuments – 5.27
Bloodsoil – 4.38
Horizon of Ego Annihilation – 2.56
Endurance of Supremacist Ritual – 4.40
Discordant Howls of Tormented – 9.00
Kokoonpano

Mikko Aspa – laulu, kaikki instrumentit
Arvostelut

Blackmetalreviews.com: 555/666
Aiheesta muualla

Falling Monuments Discogsissa. (englanniksi)
Albumi Falling Monuments Encyclopaedia Metallum -sivustolla (englanniksi)
Eurocopter Tiger

| Eurocopter Tiger/Tigre |
| --- | --- |

Tyyppi:  tiedusteluhelikopteri, taisteluhelikopteri
Valmistaja:  Airbus Helicopters
Ensilento:  27. huhtikuuta 1991
Esitelty:  2003
Valmistusmäärä:  206 
Valmistusvuodet:  1991–
Eurocopter Tiger on eurooppalainen aseistettu tiedustelu- ja taisteluhelikopteri. Kopteria valmistaa Airbus Helicopters. Valmistajan tunnus helikopterille on EC665. Saksassa helikopteri tunnetaan nimellä Tiger, Espanjassa ja Ranskassa nimellä Tigre.
Kehitystyö alkoi kylmän sodan aikana; tarkoituksena oli kehittää panssarintorjuntahelikopteri, jolla voitaisiin torjua Neuvostoliiton maahyökkäys Länsi-Eurooppaan. Kehitystyön aikana Neuvostoliitto kuitenkin hajosi, ja helikopteri kehitettiin monitoimiseksi hyökkäyshelikopteriksi.
Kehitys

Vuonna 1984 Länsi-Saksan ja Ranskan hallitukset sopivat kehittyneen taisteluhelikopterin tarpeesta. Aérospatialen ja MBB:n yhteenlittymä valittiin projektin toimittajaksi. Vuonna 1986 projekti peruttiin koko ajan nousevien kustannusten takia, sillä laskettiin, että Saksan joukkojen varustaminen yhdysvaltalaisilla AH-64 Apache -helikoptereilla olisi huomattavasti halvempaa.
Saksa ja Ranska uudelleenorganisoivat suunnittelutyön, ja projekti aloitettiin uudelleen vuonna 1987. Silloin päätettiin keskittyä panssarintorjuntaominaisuuksiin.
Kylmän sodan loppuminen sekä siitä seurannut asevoimien budjettien laskeminen kuitenkin johtivat kysymyksiin projektin tarpeellisuudesta. Vuonna 1992 spekuloitiin, että Saksan puolustusministeriö ei aikoisi jatkaa projektin parissa johtuen suurista leikkauksista budjetissa. Saksa kuitenkin halusi kehittää EC665:lle laajemman kyvyn suorittaa tehtäviä kuin vain panssarintorjunta. Saksa halusi helikopterin, jolla voidaan suorittaa myös tiedustelua, tulitukea ja muiden helikoptereiden saattamista.
Vuonna 1992 Aérospatiale ja MBB (sekä useita muita yrityksiä) sulautuivat ja muodostivat Eurocopterin (nykyisin Airbus Helicopters). Saksa ja Ranska sopivat Tigeriin suunnattujen järjestelmien, kuten ohjusten kehittämisestä.
Kesäkuussa 1999 Saksa ja Ranska julkisesti ilmoittivat aikovansa kumpikin ostaa 80 Eurocopter Tigeriä. Kaupan arvo oli 3,3 miljardia euroa. Maaliskuussa 2002 ensimmäinen tuotanto Tiger julkistettiin suurin seremonioin. Helikoptereiden kehitys kuitenkin jatkui ja ensimmäiset helikopterinsa Saksa ja Ranska saivat 2005.  Saksa pienesi tilaustaan 57 helikopteriin vuonna 2013.
Käyttäjät

Australia
Espanja
Ranska
Saksa
Aseistus

Eurocopter Tigerissa on yksi 30 mm tykki.
Lisäksi Tiger voi kantaa erilaisia yhdistelmiä seuraavia aseita riippuen tehtävän tyypistä ja valtiosta. Seuraavista aseryhmistä voidaan valita kaksi sisempiin kiinnikkeisiin ja kaksi ulkoisempiin kiinnikkeisiin.
Versiot

UH Tiger, Saksan asevoimien käyttämä tulitukihelikopteri.
Tiger HAP. Ranskan asevoimien käyttämä ilmatorjunta- ja tulitukihelikopteri.
Tiger HAD, käytännössä identtinen HAP -mallin kanssa, mutta moottori on 14 % tehokkaampi.
Tiger ARH (Armed Reconnaissance Helicopte), Australian tilaama tiedusteluhelikopteri.
Tekniset tiedot

Lähde: [lähde? ]
Aseistus
1 × 20 mm automaattitykki, tai
22 × 65 mm SNEB-raketteja, tai
19 × 70 mm Hydra 70-raketteja, tai
4 × AGM-114 Hellfire -ohjusta, tai
4 × Spike-ER -ohjusta, tai
4 × PARS 3 LR -ohjusta, tai
4 × HOT3 -ohjusta
2 × Mistral -ilmatorjuntaohjusta, tai
12 × 68 mm SNEB -rakettia, tai
7 × 70 mm Hydra 70 -rakettia
Aiheesta muualla

Kuvia tai muita tiedostoja aiheesta Eurocopter Tiger Wikimedia Commonsissa
Käyttäjävaltiot
Australian Tiger ARH -malli, aseistettuna Hellfire -ohjuksilla.
Saksan asevoimien Tiger UHT -helikopteri.
Francisco Fernández

Francisco Fernández tarkoittaa seuraavia henkilöitä:
Francisco Javier Fernández, espanjalainen kävelijä
Francisco Fernández Higuera, espanjalainen jalkapalloilija
Francisco Fernández Ochoa, espanjalainen alppihiihtäjä
Francisco Fernández Ordóñez, espanjalainen poliitikko
Francisco Fernández Rodríguez, espanjalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Francisco Fernández”, voi hakea sivunnimihaulla, laajalla sivunnimihaulla tai tekstihaulla.
FSM

Lyhenne FSM voi tarkoittaa seuraavia:
Mikronesian liittovaltio (engl. Federated States of Micronesia, FSM), saaristovaltio Tyynellä valtamerellä
Fort Smith Regional Airport, IATA-koodi FSM, lentoasema Arkansasissa Yhdysvalloissa
Fabryka Samochodów Małolitrażowych, FSM, puolalainen pienten autojen valmistaja
FIFA Soccer Manager, tietokonepeli
Lentävä spagettihirviö (engl. Flying Spaghetti Monster, FSM), parodisilla piirteillä varustettu jumalolento
Forsmon rautatieasema, liikennepaikkalyhenne Fsm,  rautatieliikennepaikka Ruotsissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FSM”, voi hakea sivunnimihaulla, laajalla sivunnimihaulla tai tekstihaulla.
Everfrost

| Everfrost> Tiedot |
| --- | --- |
Toiminnassa:  2015–
Tyylilaji:  power metal, sinfoninen metalli
Levy-yhtiö:  Rockshots Records
Aiheesta muualla
Kotisivut
Infobox OKNimi-testi OK: 
Everfrost on suomalainen vuonna 2015 perustettu sinfonisen metallin yhtye. Yhtye käyttää vaikutteita japanilaisesta animesta ja mangasta visuaalisuudessa ja tarinankerronnassa.
Historia

Yhtyeen perusti Australiasta Suomeen muuttanut Benji Connelly vuoden 2014 lopussa.
Yhtye julkaisi debyyttialbumin Blue Eyed Emotion 19. joulukuuta 2015.
Toinen albumi Winterider julkaistiin 6. syyskuuta 2019.
Yhtye julkaisi marraskuussa 2022 cover-kappaleista koostuvan EP:n Frostbites. EP:llä on neljä cover-versiota anime-teemakappaleista, joissa on kaikissa eri vieraileva laulaja.
Jäsenet > Nykyiset jäsenet

Jäsenet:
Benji Klint-Connelly: kosketinsoittimet
Joonas Salminen: rummut
Roi Partanen: bassokitara (2020-)
Samuli Heiskanen: kitarat (2020-)
Joose Ylianttila: rytmikitarat (2020-)
Eveliina Tuulia: laulu (2022-)
Jäsenet > Entiset jäsenet

Allan Hasanen: bassokitara
Markus Laito: kitarat, laulu
Matias Nieminen: kitarat
Hew Wagner: laulu
Mikael Salo: laulu
Diskografia > Albumit

Blue Eyed Emotion (2015)
Winterider (2019)
Diskografia > EP-levyt

Appetite for Candlelight (2017)
The Nightcore Tapes (2021)
Frostbites (2022)
Diskografia > Singlet

Cold Night Remedy (2017)
Die Young (2020)
Aiheesta muualla

Everfrost Encyclopaedia Metallumissa (englanniksi)
Everfrost Discogsissa. (englanniksi)
Francisco Focardi Mazzocchi

Francisco Focardi Mazzocchi (9. helmikuuta 1949 Rignano sull'Arno – 11. tammikuuta 2022 Santa Cruz) oli Boliviassa toiminut italialainen roomalaiskatolinen piispa. Hän liittyi fransiskaaneihin 8. joulukuuta 1972 ja sai pappisvihkimyksensä 18. toukokuuta 1975. Hänet nimitettiin El Beni o Benin vihkipiispaksi sekä Cenculianan titulaaripiispaksi 6. kesäkuuta 2007, ja piispaksi vihkiminen seurasi 2. syyskuuta. Pääkonsekraattorina toimi Julio Terrazas Sandoval, jota avustivat Ivo Scapolo ja Julio María Elías Montoya.
Focardi Mazzocchi sai 15. heinäkuuta 2009 nimityksen Camirin apostoliseksi vikaariksi.
Francis Murphy

| Mitalit> Maa:   Irlanti.Miesten yleisurheilu.EM-kilpailut  | Mitalit> Maa:   Irlanti.Miesten yleisurheilu.EM-kilpailut  | Mitalit> Maa:   Irlanti.Miesten yleisurheilu.EM-kilpailut  | Maa:   Irlanti> Miesten yleisurheilu. |
| --- | --- | --- | --- |
|  Hopeaa | Ateena 1969 | 1 500 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Wien 1970 | 1 500 m |  |
Francis ”Frank” Murphy (21. toukokuuta 1947 Dublin – 5. tammikuuta 2017) oli irlantilainen yleisurheilija, joka kilpaili keskimatkojen juoksussa. Hän saavutti hopeaa 1 500 metrin juoksussa EM-kisoissa 1969 ja sisäratojen EM-kisoissa 1970. Murphy osallistui olympialaisiin vuosina 1968 ja 1972, mutta ei päässyt yhdessäkään olympiakilpailussa finaaliin saakka.
Henkilökohtaiset ennätykset

800 m: 1.47,4 (1969)
1 500 m: 3.38,5 (1972)
FIFA 18

| FIFA 18 |
| --- | --- |
 Kansikuvassa Cristiano Ronaldo.
Kehittäjä:  EA Canada EA Romania
Julkaisija:  EA Sports
Säveltäjä:  Junkie XL
Pelisarja:  FIFA
Pelimoottori:  Frostbite 3
Julkaistu:  WW 29. syyskuuta 2017
Lajityyppi:  urheilu
Pelimuoto:  yksinpeli, moninpeli
Ikäluokitus:  PEGI: 3 ESRB: E  Virheellinen ESRB-arvo
Alusta:  Microsoft Windows, Nintendo Switch, PlayStation 3, PlayStation 4, Xbox 360, Xbox One
Jakelumuoto:  Blu-ray, DVD, muistikortti
Lisää peliartikkeleitaVideopelien teemasivulla
Infobox OK  : 
FIFA 18 on EA Canadan kehittämä ja EA Sportsin julkaisema FIFA-pelisarjan jalkapalloaiheinen urheilupeli. Peli on julkaistu 29. syyskuuta 2017 Windowsille, PlayStation 3:lle, PlayStation 4:lle, Xbox Onelle, Xbox 360:lle ja Nintendo Switchille. PlayStation 3 ja Xbox 360 versiot julkaistiin nimellä FIFA 18: Legacy Edition. Pelin kansikuvassa esiintyy Cristiano Ronaldo.
Aiheesta muualla

FIFA 18 MobyGamesissa (englanniksi)
Francisco Fernández Palero

Francisco Fernández Palero (n. 1520–1597) oli espanjalainen säveltäjä ja urkuri. Hän toimi 40 vuoden ajan Granadan kuninkaallisen kappelin urkurina. Tiedetään lähes täydellä varmuudella, että hän sävelsi ensimmäisessä espanjalaisessa kosketintabulatuurissa (Libro de cifra nueva, Alcalá, 1557) esiintyvät neljätoista Palero-nimisen henkilön tekemiksi merkittyä sävellystä. Kokoelman keräsi Luis Venegas de Henestrosa; yhdessä kappaleista tulee ilmi Paleron koko nimi.
Federation of Free Traders

| Federation of Free Traders |
| --- | --- |
Kehittäjä:  Gremlin Graphics
Julkaisija:  Gremlin Graphics
Säveltäjä:  Ben Daglish
Julkaistu:  1989
Lajityyppi:  tieteisfiktiopeli (en) ja avaruuskaupankäynti- ja taisteluvideopeli (d)
Alusta:  Amiga, Atari ST
Lisää peliartikkeleitaVideopelien teemasivulla
Federation of Free Traders (lyhyesti F.O.F.T) on Gremlin Graphicsin kehittämä ja julkaisema avaruussimulaatiopeli, joka on julkaistu vuonna 1989 Amigalle ja Atari ST:lle.
Pelistä ennakoitiin haastajaa Elitelle pitkään ennen julkaisua.
Pelaaminen

Peli koostuu avaruuden tutkimisesta ja kaupankäynnistä kuten Elite.
Vastaanotto

The One -lehti antoi pelille arvosanaksi 89/100 arvostelussaan.
CU Amiga -lehti antoi pelille arvosanaksi 76/100 arvostelussaan.
Aiheesta muualla

FOFT: Federation of Free Traders MobyGamesissa (englanniksi)
Federation of Free Traders Hall of Light -sivustolla (englanniksi)
FoFT - Federation of Free Traders AtariMania.com (englanniksi)
Fjørtoftin kirkko

| Fjørtoftin kirkko Fjørtoft kyrkje |
| --- | --- |

Sijainti:  Haram, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1878
Suunnittelija:  Henrik Nissen
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fjørtoftin kirkko (norj. Fjørtoft kyrkje) on Haramin kunnassa Norjassa sijaitseva puinen pitkäkirkko vuodelta 1878.
Aiheesta muualla

Kuvia tai muita tiedostoja aiheesta Fjørtoftin kirkko Wikimedia Commonsissa
Francisco Ferrera

| Francisco Ferrera |
| --- | --- |
 Piirros Francisco Ferrerasta
Hondurasin presidentti
 1. tammikuuta 1841 – 31. joulukuuta 1842  
Edeltäjä:  Francisco Zelaya y Ayes
Seuraaja:  ministerineuvosto
 23. helmikuuta 1843 – 31. joulukuuta 1844  
Edeltäjä:  ministerineuvosto
Seuraaja:  ministerineuvosto
Henkilötiedot
Syntynyt: 29. tammikuuta 1794 San Juan de Flores
Kuollut: 10. huhtikuuta 1851 (57 vuotta) Chalatenango, El Salvador
Puoliso:  Dolores Medina
Francisco Ferrera (29. tammikuuta 1794 San Juan de Flores – 10. huhtikuuta 1851 Chalatenango, El Salvador) oli hondurasilainen poliitikko, joka oli Hondurasin ensimmäinen valittu presidentti.
Ferrera syntyi tuntemattomille vanhemmille tammikuussa 1794. Hän nousi kotikaupunkinsa San Juan de Floresin pormestariksi ja liittyi 1820-luvulla Francisco Morazánin joukkoihin, jotka taistelivat kapinallisia vastaan. Ferrera kääntyi kuitenkin Keski-Amerikan liittovaltiota johtanutta Morazánia vastaan, ja José María Martínez Salinasin hallinto julisti Hondurasin itsenäiseksi 26. lokakuuta 1838.
Ferrera taisteli itsenäisen Hondurasin ensimmäisissä taisteluissa liittovaltiota kannattaneiden joukkoja vastaan. Parlamentti valitsi hänet yksimielisesti presidentiksi. Hän oli seuraavien vuosien aikana käytännössä Hondurasin valtionpäämiehenä, vaikkakin virallisesti valtiota johti välillä ministerineuvosto. Ferraran ensimmäinen kausi kesti 1841–1842 ja toinen 1843–1844.
Ferraran toisen kauden jälkeen presidentiksi nousi Coronado Chávez, jonka hallituksessa Ferrera toimi sotaministerinä. Hänet valittiin kolmannen kerran presidentiksi tammikuussa 1847, mutta hän erosi 12 päivän päästä ja antoi vallan Juan Lindolle. Ferrera joutui pakenemaan 1850 El Salvadoriin, missä kuoli seuraavana vuonna.
FIFA 22

| FIFA 22 |
| --- | --- |


Kehittäjä:  EA Vancouver
Julkaisija:  EA Sports
Jakelija:  PlayStation Store, Microsoft Store, Steam, Google Stadia, Origin, EA Play ja Nintendo eShop
Pelisarja:  FIFA
Pelimoottori:  Frostbite
Julkaistu:  1. lokakuuta 2021
Lajityyppi:  urheilu
Pelimuoto:  yksinpeli ja moninpeli
Ikäluokitus:  PEGI: 3
Alusta:  PC, PlayStation 4, PlayStation 5, Xbox One, Xbox Series X/S, Nintendo Switch
Lisenssi:  Suljettu lisenssi
Jakelumuoto:  Blu-ray-levy, digitaalinen jakelu ja pelimoduuli
Lisää peliartikkeleitaVideopelien teemasivulla
Infobox OK  : 
FIFA 22 on EA Vancouverin kehittämä ja EA Sportsin julkaisema urheilupeli, ja on FIFA-pelisarjan 29. osa. Peli julkaistiin 1. lokakuuta 2021 PC:lle, PlayStation 4:lle, PlayStation 5:lle, Xbox Onelle, Xbox Series X:lle ja Series S:lle ja Nintendo Switchille.
Pelin kansikuvassa on ranskalainen Kylian Mbappé toista vuotta peräkkäin.
Aiheesta muualla

Kuvia tai muita tiedostoja aiheesta FIFA 22 Wikimedia Commonsissa
Viralliset verkkosivut
Franschhoek

| Franschhoek |
| --- | --- |

Valtio:   Etelä-Afrikka
Provinssi:  Länsi-Kap
Kunta:  Cape Winelands
Perustettu:  1688
Pinta-ala:  
 – Kokonaispinta-ala:  7,05 km²
Väkiluku (2011):  17 556
 – Väestötiheys:  2 500 as./km²
Infobox OKVirheellinen NIMI-arvo: 
Franschhoek on pieni kaupunki Western Capen provinssissa Etelä-Afrikassa.  Kaupungin asukasluku on noin 15 000. Kaupunki syntyi vuonna 1688 ranskalaisten hugenottipakolaisten asetuessa alueelle. Franschhoek on yksi Etelä-Afrikan vanhimmista kaupungeista.
Nykyisin kaupunki on tunnettu erityisesti yhtenä Etelä-Afrikan viiniteollisuuden keskuksista.  Tunnetuista viinitiloista kaupungissa sijaitsevat esimerkiksi Boschendal, Boekenhoutskloof, Rupert & Rothschild  ja Dieu Donné.
Flöitti

Hollantilaisia flöittejä (1647)
Flöitti (holl. fluijt "huilu"; flœy̯t) on purjealustyyppi, jolla tarkoitetaan kolmimastoista tasapohjaista kauppalaivaa. Ensimmäiset flöitit rakennettiin Hollannissa 1500-luvun lopulla. Ominaista oli pyöreäksi rakennettu perä, joka  erotti flöitin tasaperäisestä pinassista. Flöitin fokka- ja isomastoissa oli kaksi raakapurjetta ja mesaanimastossa latinalaispurje.
Flöitit rakennettiin kuljettamaan ruumassaan suuria määriä tilaa vieviä hyödykkeitä, kuten suolaa, viljaa tai puutavaraa. Flöitin ruuman vetoisuus oli yleensä noin 300–600 tonnia, joten se oli edeltäjiään selvästi suurempi. Suuresta koostaan huolimatta ne olivat helposti purjehdittavia eivätkä vaatineet yhtä paljon miehistöä kuin esimerkiksi ranskalaisten suosimat alukset, joten Ranskan laivasto päätti hankkia niitä käyttöönsä myös 1760-luvulla. Flöittien aikakausi päättyi 1700-luvun lopulla, kun sen korvasivat fregatit ja parkit.
Aiheesta muualla

High resolution photos of a model of a late 17th century fluyt (Arkistoitu – Internet Archive)
Filippeion

| Filippeion> Φιλιππεῖον |
| --- | --- |
 Filippeion.
Sijainti:  Archaía Olympía, Elis, Länsi-Kreikka, Kreikka
Koordinaatit:  37°38′19″N, 21°37′46″E
Rakennustyyppi:  kreikkalainen temppeli (tholos)
Valmistumisvuosi:  noin 339–300 eaa.
Tyylisuunta:  joonialainen/korinttilainen
 Osa Unescon maailmanperintökohdetta Olympian arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Filippeion (m.kreik. Φιλιππεῖον) oli antiikin aikainen Makedonian hallitsijasuvun rakennuttama tholos eli pyörötemppeli Olympian pyhäkköalueella Kreikassa. Sen rauniot sijaitsevat Olympian arkeologisella alueella Archaía Olympían kunnassa.
Historia

Filippeion sai nimensä Makedonian kuninkaasta Filippos II:sta, joka aloitti sen rakentamisen vuonna 338 eaa. Khaironeian taistelussa saavuttamansa voiton kunniaksi. Filippoksen kuoltua vuonna 336 eaa. rakennustyön saattoi todennäköisesti loppuun hänen poikansa Aleksanteri Suuri. Filippeionin tehtävänä oli kunnioittaa Makedonian hallitsijasukua, ja se on ensimmäisiä esimerkkejä siitä, kuinka jumalten temppeleihin aiemmin käytettyä tholos-arkkitehtuuria sovellettiin hallitsijasuvun henkilökultin käytössä.
Olympian 1800-luvulla alkaneiden arkeologisten kaivausten jälkeen Filippeionin pylväiden osia, koristeosia ja muita osia vietiin Pergamon-museoon Berliiniin. Museo palautti osat Ateenan olympialaisten alla vuonna 2001 sekä suoritti tämän jälkeen rakennuksen kunnostuksen.